open-index/open-wikipedia-markdown huggingface dataset:
Politikkåret 1957

## Hendelser
### Afrika

* 6. mars – De britiske koloniene Gullkysten og Britisk Togoland ble til den selvstendige republikken Ghana.
* 8. mars –
** Egypt gjenåpner Suezkanalen.
** Ghana blir medlem av FN.
* 10. april – Suezkanalen blir åpnet for trafikk igjen etter å ha vært stengt i tre måneder.
### Asia
* 22. januar – Israel trakk seg ut fra Sinaihalvøya som de hadde tatt fra Egypt om høsten året før. 
* 1. mars – U Nu ble statsminister i Burma.
* 31. august – Malaysia, som består av Malaccahalvøya utenom Singapore, fikk selvstendighet fra Storbritannia.
### Europa
* 25. mars – Det europeiske økonomiske fellesskap (EEC) ble dannet ved at representanter for 6 land undertegnet Romatraktaten.
* 18. juli – Den situasjonistiske internasjonalen ble dannet i den italienske landsbyen Cosio d'Arroscia.
### Norge
* 10. januar – Avtale mellom LO og NAF om dagpenger under sykdom.
* 21. mars – Sovjetunionen truer i en note med bruk av atomvåpen dersom utenlandske militærbaser opprettes i Norge
* 21. september – Kong Haakon VII dør, og Kronprins Olav overtar som Norges konge
* 16. desember – Under et Nato-møte i Paris erklærer statsminister Einar Gerhardsen at Norge ikke vil tillate atomvåpen eller utenlandske baser på norsk jord
### Storbritannia
* 10. januar – Harold Macmillan blir britisk statsminister.
### Sverige
*10. juli – I Sverige forhøyer Riksbanken diskontoen med 1 % til 5 %.
*2. oktober – I Sverige sier Kirkemøtet nei til regjeringens forslag om kvinnelige prester.
*13. oktober – Folkeavstemning om pensjonsspørsmål i Sverige.
*31. oktober – Regjeringen Erlander III tiltreder i Sverige.

### USA
*4. september – Guvernøren av Arkansas, Orville Faubus, brukte Nasjonalgarden til å hindre afroamerikanere fra å begynne ved Central High School i Little Rock.

## Valg
*14. mai – Folketingsvalg i Danmark. H.C. Hansen (S) fortsetter som statsminister, men etter et mindre socialdemokratisk tap av mandater kommer Det Radikale Venstre og Danmarks Retsforbund nå med i regjering.
*7. oktober – Ved stortingsvalget i Norge beholder Arbeiderpartiet rent flertall

## Organisasjonsshendelser
*2. juli – Det svenske politiske partiet Bondeförbundet bytter navn til Centerpartiet
*15. juli – Etter den uventede renteforhøyelsen i Sverige den 10. juli får riksbanksstyrets formann Per Eckerberg sparken av regjeringen. Ny formann blir Per Edvin Sköld
*25. oktober – I Sverige beslutter Centerpartiet at det skal forlate regjeringen Erlander

## Fødsler

## Dødsfall

## Referanser
Miguel de Benavides y Añoza

**Miguel de Benavides y Añoza** (1552–1605) var en katolsk erkebiskop tilhørende dominikanerordenen, og protosinolog.

## Liv og virke
### Dominikaner
Miguel de Benavides y Añoza kom fra en adelsfamilie i Carrión de los Condes nord i Spania. Han trådte inn i dominikanerordenen i San Pablo de la Moraleja i Valladolid, og virket så ved Colegio de San Gregorio.

### Misjonær
Han var i 1586 med i den første gruppe av dominikanere som reiste til Manila i Generalkapteinskapet Filippinene, og fortsatte sammen med dem til Kina i 1590 der han håpet å bidra til den lokale kirkes vekst. Men han ble senere forvist fra Kina. 

Tilbake i Manila etablerte han et hospital for kinesere i byens kineserkvarter Binondo, og senere ble han leder for dominikanermisjonærene. Han ledsaget biskop Domingo de Salazar, Manilas første biskop, til Spania, for å forsvare filimminerne mot spansk undertrykkelse.

### Biskop, erkebiskop
Han ble utnevnt til biskop av Nueva Segovia nord på Filippinene den 30. august 1596, og bispeviet i november to år etter, i klosteret San Agustín i Mexico. 

Den 7. oktober 1602 ble han erkebiskop av Manila, etter byens første biskop, hans medbror i dominikanerordenen, Domingo de Salazar, O.P., og Ignacio Santibáñez, O.F.M. Obs., som var den første erkebiskop. Hans innsettelse i embedet i Manila ble finansiert av kong Filip III av Spania selv, for Benavides var ekstremt fattig. Den 9. september 1603 gav han fransiskanerne i oppdrag å ta seg av de japanere som var på Filippinene. Samme året advarte han myndighetene om den gryende opprørsvilje i den kinesiske befolkning; han ble imidlertid selv kritisert for å nøre opp om den ved sine prekener.

Han tok initiativet til grunnleggelsen av Universidad de Santo Tomás i Manila og forfattet en grammatikk for det kinesiske språk, en bok som var ment å støtte opp om forkynnelsen av kristendommen overfor de kinesere som bodde på Filippinene. 

Han døde i Manila 26. juli 1605. Hans bibliotek og personlige eiendom verdt ₱1.500 ble gitt til å etablere det som skulle bli Universidad de Santo Tomás.

## Verker
**Relacion de Don Fray Miguel de Benavides, Obispo de la nueua Segouia en las Islas Philipinas, del estado de la fe de su Obispado, y de la marauillosa conuersion a la mesma fe, de aquellas Prouincias*.
*'' Hans kinesiskspråklige 'Doctrina Christiana' var en av de første bøker som ble trykket på de filippinske øyer.

## Referanser
Ancylaini

* *[[Ancyla]]*
* *[[Tarsalia]]*

**Ancylaini** er en gruppe av vepser som hører til familien Apidae. Gruppen har vært kjent som Ancylini, men dette navnet bør brukes på en gruppe av snegler. Av 16 kjente arter forekommer fem i Europa.

## Utseende
Middelsstore, grå, lite hårete bier. Beina er meget kraftige, spesielt bakbeina som har oppsvulmede legg- og fotledd med store pollenkurver av lange børster.

## Utbredelse
Ancylaini har en temmelig begrenset utbredelse i Afrika sør til Sudan, det østlige middelhavsområdet og Sørvest-Asia. I Europa finnes disse biene bare lengst i sørøst, bortsett fra at de også finnes på Sardinia.

## Systematisk inndeling

* ordenen vepser, (Hymenoptera)
** gruppen stilkvepser, Apocrita
*** gruppen broddvepser, Aculeata
**** overfamilien Apoidea
***** familien Apidae 
****** gruppen Apinae
******* gruppen **Ancylaini**
******** slekten *[[Ancyla]]* Lepeletier, 1841 – 9 arter- I Europa:
********* *[[Ancyla cretensis]]* Friese, 1902
********* *[[Ancyla holtzi]]* Friese, 1902
********* *[[Ancyla nitida]]* Friese, 1902
******** slekten *[[Tarsalia]]* Morawitz, 1895 – 7 arter. I Europa:
********* *[[Tarsalia ancyliformis]]* Popov, 1935
********* *[[Tarsalia hirtipes]]* Morawitz, 1895

## Eksterne lenker
* 
* Fauna Europaea, utbredelsesdatabase over europeiske dyr: http://www.faunaeur.org 
* Bilder av Ancyla sp.: http://www.morphbank.net/Show/?pop=Yes&id=150131  og https://web.archive.org/web/20160304194759/http://www.morphbank.net/Show/?pop=Yes&id=164383
* Norsk Entomologisk forening – for deg som er interessert i insekter.
Bergsbygda

**Bergsbygda** er ei lita bygd i Porsgrunn kommune i Telemark og inntil sammenslåingen i 1964 tilhørte denne bygda Eidanger kommune. Bergsbygda strekker seg fra Lillegården til Bjønnes.

Bergsbygda skole ble grunnlagt i 1881. Skolen ble i 2010 besluttet nedlagt i 2012. Ny skole på Tveten åpnet høsten 2012. I 2011 ble det gitt tillatelse for oppstart av privatskole i Bergsbygda. Oppstart av skolen skjedde høsten 2012.  

Bergsbygda er også kjent for Leirstang steinalderboplass.

I Bergsbygda ligger badeplassene Røra, Brønstad, Sildevika og Bjønnes. Bervik seilforening holder til på Seivall. På Røra badeplass i Bergsbygda er det en liten kafé som driftes stort sett gjennom hele sommeren for stedets badende gjester.  

I 2022 ble Rørafestivalen avholdt for første gang.

## Referanser


## Eksterne lenker
* Bergsbygda Montessoriskole
* Røra badeplass
* Rørafestivalen
Friluftsmagasinet

***Friluftsmagasinet*** er et radioprogram som gikk på NRK Radio fra 1982 til 2018. Programmet handlet om jakt, fiske, natur og miljøvern. Det ble ledet av Arnulf Møllerstad frem til 2012, deretter av Helge Søfteland. Programmet ble sendt lørdagsmorgener på P1 (tidligere på P2) og hadde en times varighet. Det ble sendt fra NRKs distriktskontorer i Hedmark og Oppland. Programmet gikk annenhver uke de første årene og ble sendt på fredager.

*Friluftsmagasinet* hadde drøyt 500 000 lytter i snitt. I 2003 hadde de en sending som hadde 600 000 lyttere, noe som gjorde det til ukens mest hørte program. 

I over 20 år deltok også Magne Kortner med et ukentlig bidrag, i form av en «naturnøtt» eller spørsmål, som lytterne kunne sende inn svar på, og vinne et krus.  

Første sending gikk 12. mars 1982, mens siste sending gikk 27. oktober 2018.

## Referanser
Slaget ved Hennersdorf

**Slaget ved Hennersdorf** var et slag som ble utkjempet den 23. november 1745 i Katholisch-Hennersdorf (i dagens Polen) under den østerrikske arvefølgekrigen. Prøysserne under Fredrik II slo sakserne under kommanderende general Buchner og Karl Aleksander av Lorraine.

## Eksterne lenker
* Om Schlesiska krigen i ''Svenskt biografiskt handlexikon'' (svensk)
Svandalsflona kraftverk

**Svandalsflona kraftverk** er et vannkraftverk i Odda kommune i Vestland fylke.

Kraftverket  utnytter et fall på  227 meter. 
Reguleringsmagasin er Middyrvatnet som reguleres mellom 1232 og 1192 moh.

Kraftstasjonen er utsprengt i fjell og har adkomst fra E134 2 Km vest for Haukelitunnelen.

Det er installert en francisturbin på 20 MW. Midlere årsproduksjon er på 39 GWh.

Kraftverket er en del av Røldal/Suldal-utbyggingen og kraften ble opprinnelig brukt til Aluminiumproduksjon på Karmøy.
 
9. mai 2009 omkom det to personer under arbeid i en av tunnelene til kraftverket.

Andre kraftverk i utbyggingen er Middyr, Novle, Røldal. Suldal I, Suldal II og Kvanndal kraftverk.

Kraftverkene i Røldal/Suldal utbyggingen  har et nedbørsfelt på 793&nbsp;km² og en magasinkapasitet på 833 millioner m³.

Største eier er Hydro Energi med Statkraft som minoritetseier. Kraftverket har konsesjon frem til 2022.

## Referanser


## Kilder
* 
* NVE vannkraftdatabase
* Norsk Hydro (arkiv)
* Lyse Energi
Hommelvik ungdomsskole

**Hommelvik ungdomsskole** er en ungdomsskole i Hommelvik i Malvik kommune i Trøndelag fylke. Skolen ble grunnlagt i 1968 og hadde 40-årsjubileum høsten 2008. Elevene kommer fra Sveberg og Hommelvik barneskole. Den har en gymsal som blir brukt til ulike kommunale arrangement. Svømmehallen er åpen på kveldstid og inngangen er gratis. Svømmehallen er åpen for alle. I 2018 sto nye Hommelvik ungdomsskole ferdig. 

## Nybygg
Høsten 2016 ble det igangsatt ombygging av skolen. Det meste av den gamle skolen ble revet og erstattet med et nybygg slik at elevkapasiteten øker fra 350 til 400. Arkitekt for ombyggingen er arkitektkontoret tegn_3. Under ombyggingen vsr skolen i full drift. Ny skole åpnet 17. april 2018.

## Referanser


## Eksterne lenker
* Hommelvik ungdomsskoles nettside
* Malvik kommune
Svarteiner

**Svarteiner** (latin: *Juniperus indica*) er en art av bartrær som tilhører einerslekten *Juniperus* i sypressfamilien. Den vokser i høye strøk av Himalaya, nærmere bestemt i nordlige dalfører av Indus i Kashmir, videre via Nepal og Bhutan til det vestre Yunnan i Kina. Den starter på om lag 2&nbsp;600 moh. og er rapportert opp til 5&nbsp;200 moh. i Tibet.

Betegnelsen ***[[Juniperus wallichiana]]*** kan være et synonym, eller sannsynligvis en variant *(Juniperus indica* var. *wallichiana)* av svarteiner. Begge vokser i Himalaya.

Planten er en busk inntil 2 meter høy, og grenene er horisontalt liggende. Nålene på unge skudd sitter i grupper av 3 og er inntil 5–8&nbsp;mm lange, voksne nåler er mørkt grågrønne, skjellaktig tette og 1–3&nbsp;mm. Den er særbu, med hann- og hunnblomster på separate individer.

Frøkonglene modner til svarte bær med et blankt skjær, inntil 6–10&nbsp;mm store, runde eller ovale med bare étt frø. Hannkonglene 2–3&nbsp;mm store, de sprer pollenet tidlig om våren. Frøene spres med fugler (fuglespredning).

## Eksterne lenker
* 
* Conifer Specialist Group – «Juniperus indica» fra IUCN Red List.
* Conifers.org – «Juniperus indica» beskrivelse.
Joe Jordan

**Joseph Jordan** (født 15. desember 1951 i Carluke) er en skotsk tidligere fotballspiller og nåværende trener. Han er mest kjent fra sin tid som angrepsspiller i klubbene Leeds og Manchester United. Han spilte også for AC Milan og Hellas Verona i Italia. Han er for tiden trenerassistent for Harry Redknapp i Tottenham.

## Spillerkarrieren

Jordan startet som junior i klubben Blantyre Victoria da han var 15 år. Han gikk over til Greenock Morton der han var i to år, før han i 1970 ble oppdaget av en speider fra Leeds United. Jordan ble solgt til Leeds for 15 000 pund.

Først i 1973 klarte han å spille seg inn på det legendariske «Super-Leeds», men gjorde umiddelbart inntrykk med sitt tannløse glis. Han fikk også sin første landskamp for  dette året. Sesongen 1973-74 ble han ligamester med Leeds, og var en av lagets viktigste spillere i de påfølgende sesongene.

I 1978 gikk han over til Leeds-rivalene Manchester United for 350 000 pund, etter å ha spilt 135 ligakamper og scoret 39 ligamål for Leeds. I hans første sesong for Manchester United, var han med på laget som tapte FA-cupfinalen mot Arsenal med 3–2. Etter tre sesonger med 109 kamper og 37 mål, forlot han i 1981 Manchester United, og skrev under for Serie A-klubben AC Milan.

Etter to sesonger i AC Milan, gikk han til Hellas Verona, hvor han ble en sesong før han flyttet tilbake til England og klubben Southampton i 1984. Her var han i tre sesonger, før han avsluttet spillerkarrieren som spillende trener for Bristol City.

## Trenerkarrieren

Etter fire sesonger i Bristol City, hvorav to som spillende trener og to som trener, flyttet han hjem til Skottland for å trene Heart of Midlothian. Senere var han i trenerstaben hos Celtic en periode, og etter en sesong hos Stoke, gikk han tilbake til Bristol City hvor han ble i tre sesonger.

Han var assistent for tidligere Manchester United-kollega Lou Macari i Huddersfield mellom desember 2000 og mai 2002. Han fikk så jobb i trenerteamet til Harry Redknapp i Portsmouth, og fulgte med Redknapp til Tottenham i 2008.

## Referanser


## Eksterne lenker
* 
*    Profil  på londonhearts.com
*  uoffisielt nettsted
Stuart Pearson

**James Stuart Pearson** (født 21. juni 1949 i Hull) er en tidligere engelsk fotballspiller, mest kjent for sin tid som målfarlig angriper for Manchester United. Han spilte også for Hull og West Ham. 

Pearson startet sin karriere i Hull City, der han først hadde problemer med å spille seg til fast plass på laget. Hans ferdigheter foran mål gjorde at han etter en stund fikk sitt gjennombrudd, og han ble i 1974 kjøpt opp av Manchester United for 200 000 pund.
 
Han ble kjøpt inn etter at Manchester United rykket ned i 2. divisjon, men var en av de viktigste spillerne da klubben rykket direkte opp til 1. divisjon igjen. Han var også med på laget som slo Liverpool i FA-cupfinalen i 1977. 

De neste to sesongene hos Manchester United var han sterkt plaget av skader, og forlot klubben i 1980 til fordel for West Ham. Som West Ham-spiller var han med på å slå Arsenal i FA-cupfinalen i 1980, men i 1982 måtte han legge opp som toppspiller på grunn av sine mange skadeproblemer.

Etter karrieren som spiller var han en kort tid trener for blant andre Stockport, Northwich Victoria og West Bromwich Albion. De siste årene har han vært ekspertkommentator for Manchester Uniteds TV-kanal MUTV. Han er for tiden bosatt i Spania, men er ofte på Old Trafford for å følge sin tidligere klubb i Manchester.

## Eksterne lenker
*
Slaget ved Kesselsdorf

**Slaget ved Kesslesdorf** var et slag som ble utkjempet den 14. desember 1745 ved landsbyen Kesselsdorf mellom Kongeriket Preussen og de samlede styrker av Østerrike og Sachsen. Prøysserne med sine 30 000 menn og over 30 kanoner ble hærført av Leopold I av Anhalt-Dessau, mens østerrikerne og sakserne med sine 31 000 menn og 42 kanoner inkludert en saksisk elitestyrke ble ført av feltmarskalk Friedrich August Rutowski. 

Prøysserne ble først slått tilbake med store tap, men da sakserne dro ut fra byen og begynte å forfølge de flyktende prøysserne, ble sakserne nedkjempet fordi de gikk rett inn i den prøyssiske hovedstyrken. Denne hovedstyrken fulgte opp med nok et angrep mot byen og saksernes egen hovedstyrke, og etter en kortere kamp brøt linjene deres sammen slik at sakserne begynte å flykte. Tapene på begge sider ble store, hvor prøysserne mistet rundt 5100 mann, mens sakserne på sin side mistet mellom 10–15 000 menn. Slaget ble en avgjørende prøyssisk seier, som til slutt resulterte i freden i Dresden drøye to uker etter slaget.

## Referanser


## Litteratur
* Chandler, David: *The Art of Warfare in the Age of Marlborough.* Spellmount Limited, (1990). ISBN 0-946771-42-1

## Eksterne lenker
*
Sevenbom

**Sevenbom** eller «Savin» (latin: *Juniperus savina*, engelsk: *Savin Juniper*, svensk: *Sävenbom*) er en art av bartrær som tilhører einerslekten *Juniperus* i sypressfamilien. Den vokser i fjellstrøkene i det sentrale og sørlige Europa, langs nordkysten av Middelhavet inklusive Spania, og i vestre og sentrale Asia med den nordvestligste fliken av Kina videre østover til det østlige Sibir. Den vokser på 1&nbsp;000–3&nbsp;300 moh.

## Hybrider og varianter
Det er to varianter av arten:
* ***Sevenbom*** *(Juniperus sabina var. sabina)* – unge skudd forekommer ytterst sjeldent på eldre planter.
* ***Daurisk einer*** *(Juniperus sabina var. davurica)* – unge skudd forekommer sammen med voksne skudd i eldre planter.

Sevenbom danner hybrid sammen med kinaeiner *(Juniperus chinensis)*, og danner da ***[[Kinaeiner]]*** *(Juniperus X pfitzeriana)* = syn. *Juniperus X media* = syn. *Juniperus chinensis* X *Juniperus sabina*. Den finnes også i vill tilstand der hvor de to artene møtes i det nordvestre Kina, og dyrkes dessuten mye i hager og parker. Kinaeienr er større enn Sevenbom, den kan bli inntil 3–6 meter høy, men er utvetydig en busk.

## Artens kjennetegn
Busken blir 1–4 meter høyt, sjelden 5 meter, og krone og bladverk er ulikt formet, noen ganger rundt, andre ganger utstående. Nålene på unge skudd sitter i grupper av 3 og er inntil 5–10&nbsp;mm lange, voksne nåler er grønne, skjellaktig tette og 1–2&nbsp; mm. Den er oftest særbu, med hann- og hunnblomster på separate individer. Noen få individer er sambuer med begge kjønn i en plante.

Frøkonglene modner til blå-svarte bær med et tidvis hvitt vokslag, inntil 5–8&nbsp;mm store, runde eller ovale, litt mindre enn hos *Juniperus excelsa* ssp. *polycarpos*. Hannkonglene inntil 2–4&nbsp;mm store, de sprer pollenet tidlig om våren.

Planten er populær i hager og parker.

## Eksterne lenker
* 
* Conifer Specialist Group – «Juniperus sabina» fra IUCN Red List.
* Conifers.org – «Juniperus sabina» beskrivelse.
Gan Jiang

**Gan Jiang** eller **Ganelven** (kinesisk: 赣江; pinyin: *Gàn Jiāng*) er største elven i den kinesiske provinsen Jiangxi. Elven renner gjennom innsjøen Poyang Hu og så ut i Yangtze. Den har en lengde på 758 km og et nedslagsfelt på 81&nbsp;600 kvadratkilometer. Den er Nanchangs hovedtransportarterie.

## Referanser


## Eksterne lenker
* 
* Gan Jiang Baidu Baike
Min (Sichuan)

**Minjiang** (kinesisk: 岷江; pinyin: *Mín Jiāng*) er en 735 km lang elv i provinsen Sichuan i Kina. Den tar opp i seg den enda lengre elven Dadu på sin vei sørover. 

Min er en sideelv til øvre Yangtze som den forener seg med ved Yibin (宜宾).

Dujiangyans irrigasjonssystem (都江堰) ligger ved denne elven. Nær Dujiangyan er Min oppdemmet i Zipingpu-reservoaret.

## Noter



## Eksterne lenker
*
Topfreedom

**Topfreedom** er en engelsk samlebeskrivelse for oppfatningen at kvinner har rett til å vise seg toppløse på offentlige plasser som strender, svømmebassenger og parker på likt vis som menn. Oppfatningen er fastslått gjennom den kanadiske organisasjonen Topfree Equal Rights Association (TERA). Organisasjonen arbeider så vel i Canada som i USA og virker fremst mot straffebestemmelser og lover som forbyr å vise kvinnebryst. 

## Se også
*Nakenhet

## Referanser


## Eksterne lenker
* Topfree Action
* Topfree Equal Rights Association 
* «What is topfreedom?»
* «Bara Bröst», svenskt nätverk för att kämpa för kvinnors rätt att bada topless
Peter Davenport

**Peter Davenport** (født 24. mars 1961 i Birkenhead i Cheshire) er en engelsk tidligere fotballspiller, mest kjent for sin tid som spiller for Nottingham Forest og Manchester United. Han har også vært trener for fotballag i både England og Wales.

Davenport spilte for klubben Cammell Laird i «West Cheshire League» da han ble oppdaget av speidere fra Nottingham Forest. I 1983-84 sesongen var han toppscorer for Nottingham Forest. I mars 1986 gikk han over til Manchester United, der han fortsatt hadde målteft og ble klubbens toppscorer i sesongen 1986-1987. Etter den fine starten hos Manchester-klubben, fikk han mindre spilletid etter at Mark Hughes ble hentet tilbake, og i 1989 skrev han under for Middlesbrough.

Sunderland ble i 1990 neste stopp for Davenport, og til tross for at han sammen med Marco Gabbiadini var et målfarlig spiss-par, rykket klubben ned til 2. divisjon samme sesong. Han var også med på Sunderlands lag i FA-cupfinalen i 1992, da de tapte for Liverpool. 

Han avsluttet karrieren i Skottland med spill for Airdrieonians og St. Johnstone, og i lavere divisjoner i England for Stockport County, Southport og Macclesfield Town. 

Etter karrieren som spiller har han vært trener for Southport, Macclesfield Town, Bangor City FC og var trener for Colwyn Bay FC i Wales fra 2006 til 2007. I 2007 ble han igjen trener for Southport FC i Nordvest-England, men fikk sparken i april året etter, selv om Southport da lå an til opprykk til Nationwide Conference (Blue Square Premier). Den 11. mai 2010 ble han utnevnt til assistentmanager for Bradford Park Avenue.

## Referanser


## Eksterne lenker
* 
*  Silkmen Online - Spillerprofil for Peter Davenport
PediaPress

**PediaPress** er en selskap som utvikler åpen kildekode og som gjør ''print on demand''. Selskapet holder til i Mainz i Tyskland. De leverer en online-tjeneste som gjør det mulig for internettbrukere å lage tilpassede bøker fra innhold til wikier.

Selskapet sier selv at tjenesten kan brukes for å gjøre utskrift fra alle typer av databaser.

I henhold til den tyske utgaven av ''PC World'' så er prisen for slike spesiallagde bøker 8 euro for de første hundre sidene, pluss 3 euro for de neste ekstra 100 sidene.

PediaPress og Wikimedia Foundation har vært samarbeidspartnere siden desember 2007. Wikimedia mottar 10 prosent av brutto omsetning fra salget av bøkene.

## Referanser


## Eksterne lenker
*
Media Molecule

**Media Molecule** er en spillutvikler med hovedkontor i Guildford i England. Selskapet ble grunnlagt i januar 2006 av tidligere ansatte fra Lionhead Studios, Mark Healey, Alex Evans, Dave Smith og Kareem Ettouney. Selskapets første spill var LittleBigPlanet, som ble kunngjort og demonstrert første gang på Game Developers Conference 2007. Det ble utgitt 3. november i Europa, og har solgt i over 1,3 millioner eksemplarer siden januar 2009. De har også vunnet en rekke priser for LBP, som for eksempel BAFTA og den norske Gullstikka.

## Referanser


## Eksterne lenker
*
Freden i Dresden

**Freden i Dresden** var en fredsavtale som ble inngått i Dresden den 25. desember 1745 mellom partene Østerrike, Sachsen og Preussen. Basert på betingelsene i avtalen måtte Fredrik II av Preussen anerkjenne Frans I som tysk-romersk keiser. Som svar skulle Fredrik II få råderett og kontroll over Schlesien, som var et beslaglagt landområde fra Østerrike etter den andre schlesiske krigen. I tillegg måtte Sachsen betale Preussen én million riksdaler i reperasjonskostnader. Freden i Dresden var i all hovedsak ratifisert og vedtatt gjennom freden i Breslau og freden i Berlin. Fredsavtalen gjorde at den andre schlesiske krigen ble offisielt avsluttet.

## Referanser
Ctenoplectrini

* *[[Ctenoplectra]]*
* *[[Ctenoplectrina]]*

**Ctenoplectrini** er en gruppe av vepser som hører til familien Apidae. De er en loten og uvanlig gruppe som forekommer i Afrika, Sørøst-Asia og Australia. 

## Utseende
Ctenoplectrini er små til middelsstore, svarte, nesten hårløse, blanke bier. Kroppen er kraftig punktert. Antennene er sylindriske og forholdsvis korte. Fasettøynene er store og ovale.
Disse biene er kort-tungete og kan derfor ikke nå ned i dype blomster. De har en noe sylindrisk thorax, og lange, kamformede sporer på leggene (tibiae) som de bruker til å bære en blanding av pollen og oljer som de samler i blomstene de besøker. Alle beinpar er påfallende kraftige.

## Levevis
Slekten *[[Ctenoplectra]]* er solitære bier som lager reir i små hull i treverk eller stein, og forsyner larvene med en blanding av pollen og blomster-oljer som de samler utelukkende fra noen få arter planter i familien Cucurbitaceae. De bruker ofte gamle reir etter andre bier. *[[Ctenoplectrina]]-*artene er kleptoparasitter som snylter på sine slektninger i slekten *[[Ctenoplectra]],* og legger egg i deres reir.

## Utbredelse
Gruppen er utbredt i Afrika (9 arter i to slekter) og Sørøst-Asia (9 arter av *[[Ctenoplectra]]*), dessuten finnes det én art i Australia.

## Systematisk inndeling

* ordenen vepser, (Hymenoptera)
** gruppen stilkvepser, Apocrita
*** gruppen broddvepser, Aculeata
**** overfamilien Apoidea
***** familien Apidae 
****** gruppen Apinae
******* gruppen **Ctenoplectrini**
******** slekten *[[Ctenoplectra]]* – 6 arter i Afrika, 9 i Asia, én i Australia
******** slekten *[[Ctenoplectrina]]* – 3 arter i Afrika

## Eksterne lenker
* 
* Bilder av Ctenoplectrini: https://web.archive.org/web/20070930171604/http://www.botanik.biologie.uni-muenchen.de/botsyst/schaefer/hs-08.html
* Norsk Entomologisk forening – for deg som er interessert i insekter.
Stig Nilsson (1946)

:*Artikkelen om handler den klassiske fiolinist og komponist Stig Nilsson (1946).  Se annet sted for [[Stig Nilsson]] (1952), en folkelig musiker og tekstforfatter*

**Stig Nilsson** (født 1946) er en svensk-norsk fiolinist, kjent fra sitt virke som konsertmester i hovedstadens orkestre.  

Etter utdanning hos Endre Wolf i Stockholm, Tibor Varga i Tyskland og Franco Gulli i Italia, jobbet han i Sveriges Radios orkester (1967–72), fulgt av en overgang til Den Norske Operas orkester som konsertmester (1972).  Raskt ble han innhentet til samme jobb ved Oslo Filharmoniske Orkester (1977).
Han har spilt i Oslo Trio med Aage Kvalbein og Jens Harald Bratlie (1974–2001) og der mottatt Spellemannprisen 1979 og Musikkritikerprisen. I 1996 startet han Hardanger Musikkfest.

Hans søster er hornist Ingegärd Øien (gift med musikeren Per Øien). Selv giftet han seg med ballettdanseren Ellen Kjellberg i 1972 og fikk fiolinisten Anders Nilsson (1983).

## Premier
* Musikkritikerprisen med Oslo Trio for Bartoks fiolinkonsert (1985)
* Norsk Komponistforening's *Årets utøver* 1985, for uroppførelse av Lasse Thoresen symfoniske konsert for fiolin og orkester
* Ridder av første klasse av Den Kongelige Norske Fortjenstorden «for sitt bidrag både til musikklivet innen Norge og til nasjonens kulturelle anseelse internasjonalt»
* Mariss Jansons' stipend 2006 (kroner 100 000).
* Freia-stipendet 2006 (kroner 25 000)
## Utgivelser
* *Music in a Nordic summer Nigh* (Victoria, 1992).  Med Håvard Gimse klaver.
* *Solo+* (2L, 2006).  Med sin sønn Anders Nilsson.  Komposisjoner av blant andre Wolfgang Plagge, Kjell Mørk Karlsen, Ketil Hvoslef, Terje Bjørklund, Bjørn Kruse og Øistein Sommerfeldt.

## Referanser


## Eksterne lenker
*
Emphorini

* *[[Alepidosceles]]*
* *[[Ancyloscelis]]*
* *[[Diadasia]]*
* *[[Diadasina]]*
* *[[Meliphilopsis]]*
* *[[Melitoma]]*
* *[[Melitomella]]*
* *[[Ptilothrix]]*
* *[[Toromelissa nemaglossa]]*

**Emphorini** er en gruppe av vepser som hører til familien Apidae. Disse biene finnes bare i Amerika.

## Utseende
Kraftige og bredbygde, tett hårete bier, ofte sandfargede. Fasettøynene er relativt store, antennene middels lange og nokså tynne. Forvingen har knapt synlig vingemerke (pterostigma), i den ytre delen har den tre små celler på en rekke og to større celler bak disse. Beina er kraftige.

## Levevis
Emphorini er solitære bier som bygger reir i tunneler i bakken. De kan ofte danne samlinger av amnge reir innen et lite område. Som de fleste solitære bier er de oligolektiske, det vil si at en art samler pollen fra bare én eller noen få arter planter, i dette tilfelle fra kaktusfamilien, vindelfamilien, kattostfamilien, nattlysfamilien etc. Dette gjør dem til svært effektive pollinatorer for de aktuelle plantene.

## Utbredelse
Gruppen er utbredt fra Canada i nord til Chile og Argentina i sør, det største artsmangfoldet finnes i de tempererte delene av Sør-Amerika.

## Systematisk inndeling

* ordenen vepser, (Hymenoptera)
** gruppen stilkvepser, Apocrita
*** gruppen broddvepser, Aculeata
**** overfamilien Apoidea
***** familien Apidae 
****** gruppen Apinae
******* gruppen **Emphorini**
******** *[[Alepidosceles]]* Moure, 1947 – 6 arter
******** *[[Ancyloscelis]]* Latreille, 1829 – 20 arter
******** *[[Diadasia]]* Patton, 1879 – 42 arter
******** *[[Diadasina]]* Moure, 1950 – 14 arter
******** *[[Meliphilopsis]]* Roig-Alsina, 1994 – 2 arter
******** *[[Melitoma]]* Lepeletier & Serville, 1828 – 10 arter
******** *[[Melitomella]]* Roig-Alsina, 1998 – 3 arter
******** *[[Ptilothrix]]* Smith, 1853 – 17 arter
******** *[[Toromelissa nemaglossa]]* (Toro & Ruz, 1969)

## Eksterne lenker
* 
* Bilder av nordamerikanske arter: http://bugguide.net/node/view/69264/bgimage
* Norsk Entomologisk forening – for deg som er interessert i insekter.
Ancien Régime

**Ancien Régime** (fransk: «gammelt styresett») er et begrep som ble introdusert i historievitenskapene senest etter at Alexis de Tocqueville publiserte essayet *L'ancien régime et la Révolution* (1856). 

Avhengig av sammenhengen kan begrepet *Ancien Régime* ha ulik betydning:
* I sin snevre og opprinnelige betydning står begrepet for regjeringsformen til det franske kongehuset Bourbon, som kom til makten i 1589 med Henrik IV, og som deretter regjerte uten avbrudd i drøyt 200 år fram til den franske revolusjonen. 

* I en mer generell form brukes begrepet iblant om europeisk historie i tiden før Napoleonskrigene.

* I dag blir begrepet ofte brukt om et (vanligvis) eneveldig monarkistisk styresett som ansees for å ha overlevd seg selv og ikke lengre være i takt med tiden. Eksempler er Portugals monarki før 1910 og tsarveldet fram til 1917.

## Litteratur
* Scan av ''L'ancien régime et la révolution'', 7. opplag, Michel Lèvy Frère, Paris 1866 (pdf)
* Rolf Reichardt: *Ancien Régime.* I Friedrich Jaeger (red.): *[[Enzyklopädie der Neuzeit]].* Onlineversion 2014, .
* 

## Eksterne lenker
*
Sylvestermedaljen

**Sylvestermedaljen** er en bronsemedalje innstiftet i 1901 av Royal Society. Den deles ut hvert tredje år for landevinninger innen matematikken.

Medaljen er oppkalt etter James Joseph Sylvester (1814–1897) som var professor ved Oxford på 1880-tallet.

## Prisvinnere

## Eksterne lenker
* Royal Societys side om Sylvestermedaljen
Copleymedaljen

**Copleymedaljen** ble innstiftet i 1731 og er en utmerkelse som deles ut årlig av det britiske vitenskapsakademiet Royal Society. Den deles ut for fremragende forskningsprestasjoner innen fysikk eller biologi. I år med oddetall deles den ut i fysikk, og i år med partall i biologi. Selve medaljen er laget av forgylt sølv, og prispengene er på 25&nbsp;000 britiske pund (2015).

Det er ingen geografiske begrensninger eller restriksjoner på tidsbruk for forskningen som kan nomineres. Medaljen kan bli gitt til samme person flere ganger.

## Historie
Copleymedaljen ble innstiftet etter at Royal Society-medlemmet Godfrey Copley (1653 - 1709) testamenterte 100 pund til Royal Society med formål at foreningen skulle bruke pengesummen til å oppmuntre til fremskritt og oppdagelser gjort gjennom eksperimenter. Prisen ble første gang utdelt i 1731, og fra og med 1736 ble prisen gjort om til en medalje. I 1831 ble statuttene endret slik at forfatterne av vitenskapelige avhandlinger som komitéen fant fremragende, fikk medaljen.

Opp gjennom tiden har flere kjente forskere mottatt Copleymedaljen - for eksempel Michael Faraday, Charles Darwin, Benjamin Franklin og Francis Crick. 
 
## Prisvinnere

## Referanser


## Kilder
*Royal Society: Copley Medal Besøkt 4. april 2024
*Award winners : Copley Medal Besøkt 20. august 2023
*Copley Medal Britannica. Besøkt 20. august 2023
Darwinmedaljen

**Darwinmedaljen** er en sølvmedalje som deles ut av Royal Society hvert annet år. Den deles ut for «enestående arbeid i det brede omfang av områder innen biologi der Charles Darwin arbeidet, særlig evolusjon, populasjonsbiologi, organismebiologi, og biologisk mangfold». Medaljen ble innstiftet i 1890 til minne om Charles Darwin og er ledsaget med en gave pålydende 1000 britiske pund. Som med de fleste av Royal Societys medaljer må de nominerte komme fra Samveldet av nasjoner, med krav om at de enten må være en borger av en nasjon innen Samveldet eller har levd i en slik nasjon i minst tre år før nominasjon. Siden sin innstiftelse har medaljen blitt tildelt 64 personer. Medaljen ble første gang tildelt Alfred Russel Wallace for hans uavhengige opphav til teorien om artenes opprinnelse ved naturlig utvalg.

## Liste over prisvinnere

## Referanser


## Eksterne lenker
* Royal Societys side om Darwinmedaljen.
Altibox

**Altibox** er et norsk produkt- og merkenavn for bredbånd, IPTV og IP-telefoni gjennom fiberoptisk nett av regionale energi- og nettselskaper i samarbeid. Altibox hadde 870.000 kunder i partnerskapet innen utgangen av 2023, og var Norges ledende leverandør av fiberbasert bredbånd i første halvdel av 2020.  

Altibox var tidligere et datterselskap i Lyse-konsernet, men er fra april 2024 en merkevare innenfor datterselskapet Lyse Tele AS.

## Historie
I 2001 etablerte Lyse selskapet Lyse Tele. Selskapet begynte å legge fiberkabler hjem til kundene. Gjennom fiberkabelen fikk kundene tv, telefoni og internett. Målet var den gang å ha  privatkunder i egen region innen 2017. I 2009 byttet Lyse Tele AS navn til Altibox AS. Selskapet var 100&nbsp;% eid av Lyse AS. 

Lyse utviklet en partnermodell med andre kraftselskap, og startet levering av fibertjenester over hele Norge.

Ifølge analysebyrået EPSI hadde Altibox-partnerskapet fra 2009 til 2021 hatt de mest fornøyde og lojale kundene innen bredbånd. I 2023 viste EPSIs målinger at Altibox fikk høyest score i privatmarkedet for bredbånd.  

I februar 2012 kåret organisasjonen Fibre-to-the-home Europe Altibox til Europas beste fiberoperatør.

## Produkter, tjenester og teknologi

### Fibernettverk
Altibox tilbød (per mai 2014) bredbånd med hastigheter opp til 1000/1000 Mbit/s. Fiberen er bygd opp med punkt-til-punkt-aksess. I perioden 2010–2014 etablerte selskapet sitt eget høykapasitetsbredbåndsnett som strekker seg gjennom alle landets fylker. 

### Digital-TV
TV blir levert som IPTV via eget VLAN. Det er mulig å se TV i nettleser, på Android-telefoner nettbrett,, IOS-enheter og Apple TV.

### IP-telefoni
Altibox tilbyr IP-telefoni til fastavgift med startavgift og tellerskritt til mobiltelefoner, spesialnummer og utenlandsnummer.

## Referanser


## Eksterne lenker
*
Freden i Füssen

**Freden i Füssen** eller **Füssen-traktaten** (tysk: *Frieden von Füssen*) var en fredsavtale som ble signert i Füssen i Bayern mellom Kurfyrstedømmet Bayern og Habsburgske Østerrike. Avtalen ble signert den 22. april 1745 hvorpå Bayern gav seg i den østerrikske arvefølgekrigen, hvor de hadde vært i en allianse  med Frankrike. 

## Bakgrunn
Etter erobringen av Praha av bayerske og franske tropper den 26. november 1741, erklærte kurfyrste Karl Albert av Bayern seg konge av Böhmen. Karl Albert ble valgt til keiser Karl VII av Det tysk-romerske rike den 24. januar 1742 og ble kronet den 12. februar samme år. 

Samme dag som kroningen i Frankfurt am Main okkuperte østerrikske tropper Bayern mens ungarske husarer plyndret München. Med fransk støtte kjempet Bayern mot Østerrike i tre år, men klarte til slutt ikke å drive østerrikerne ut. Da Karl VII døde i München den 20. januar 1745 signerte Maximilian III Josef av Bayern, som var hans etterfølger som kurfyrste av Bayern, en foreløpig fredsavtale med Østerrike. Men et mektig krigsparti ledet av Ignaz von Törring og støttet av Frankrike ønsket han å holde frem med krigen. Etter et avgjørende nederlag i slaget ved Pfaffenhofen den 15. april, valgte Maximilian Josef å signere en ny avtale. 

## Fredsavtalen
Den formelle fredsavtalen som ble signert i Füssen bestod av sytten punkter, to delpunkter og en hemmelig klausul. Maximilian gjorde slutt både på farens krav på Böhmen og keiserkronen, og anerkjente den pragmatiske sanksjonen. Østerrike gjorde ikke krav på reparasjoner og anerkjente valget av Karl VII som tysk-romersk keiser. Maximilian III lovet å støtte keiserkandidaturet til Frans I, som var ektemannen til Maria Teresia av Østerrike. Han måtte også sørge for å påvirke de stemmeberettigede under valget. Avtalen ble signert av Joseph Fürst zu Fürstenberg for Bayern og Rudolf Graf von Colloredo for Østerrike.

## Litteratur
* Pleticha, Heinrich (red.) (1993): *Deutsche Geschichte – Aufklärung und Ende des Deutschen Reiches*, bind 8, Bertelsmann, Gütersloh; ISBN 3570037622.
Kistere

**Kistere** (georgisk: ქისტები &ndash; *kistegi*, russisk: Кистинцы &ndash; *kistintsy*) er et tsjetsjensk-undergruppe i den østlige delen av Georgia. De bor for det meste i Pankisidalen i provinsen Kakheti, og i 2002 omfattet de en befolkning på 7&nbsp;110 personer. Kisterne er hovedsakelig sunni-muslimer.

## Historie
Kisterne har sitt opphav fra tsjetsjenske og ingusjiske stammer som fra 1830 til rundt 1870 innvandret til den da ubebodde Pankisidalen samt enkelte andre nærliggende områder i provinsene Kakheti og Tusheti. Bosetterne fra nord kom delvis som følge av økonomisk nød, delvis for å unnslippe blodhevn og delvis som religionsflyktninger fra en bølge av islamisering som skylte fra Dagestan mot Tsjetsjenia. Den første kistiske bosetningen var landsbyen Khorbalo. I 1873 var det 865 kistere i Pankisidalen, i 1901 var det 1&nbsp;352, og i 1979 rundt 6&nbsp;000. 

## Språk og kultur
Kisterne snakker fremdeles en tsjetsjensk dialekt, som også er utbredt i Tsjetsjenia, men språket brukes bare i tale, ettersom det ikke gis undervisning i tsjetsjensk på de lokale skolene.

Innvandrerne fikk navnet «kistere» på georgisk, og selv om de fremdeles er nært beslektet både kulturelt, språklig og etnisk til de andre nakh-talende folkeslagene som ingusjere og tsjetsjenere, så har deres skikker og tradisjoner også mange likhetstrekk med andre øst-georgiske fjellfolk. 

Omtrent det samme området i Georgia er også hjemsted for batsere, et beslektet, men separat nakhisktalende folkeslag av nord-kaukasisk opprinnelse.

## Religion
Da kisterne begynte sin innvandring til Georgia ble overgang til kristendommen satt som en betingelse for tillatelse til å bosette seg i området. Først i andre halvdel av det 20. århundre skiftet flertallet av kisterne over til islam igjen. Majoriteten av kistere er i dag sunni-muslimer, men det finnes fremdeles mindre områder med kristne kistere i Pankisi, Tusheti og Kakheti.

## Eksterne lenker
* Nikolaus von Twickel: «Die Kisten von Pankissi – georgische Patrioten tschetschenischer Abstammung» (tysk)
Colt M1902

**Colt M1902** er en halvautomatisk pistol utviklet av John Moses Browning og produsert av Colt.

Pistolen er bygget på Colt M1900 fra to år tidligere, og er nesten identisk. Forskjellen er at på denne så er den forenklet i mekanismen for å redusere antall deler, i tillegg ble en varsler for glidestykket lagt til. Sikringen som er på M1900 ble også fjernet. Grunnet problemer med at M1900 kunne fyre av et skudd hvis den ble mistet i bakken, ble tennstempelet kortet ned på M1902.

Våpenet ble aldri approbert av militære i noe land.

## Varianter
Pistolen ble laget i to versjoner:
* **Military M1902** – 18 068 produsert, 229 mm lengde, 8 patroner, 1020 gram
* **Sporting M1902** – 6927 produsert, 226 mm lengde, 7 patroner, 1010 gram

## Eksterne lenker
* 
* Sam Lisker's ColtAutos.com
Steinbiter

* blåsteinbit
* flekksteinbit
* gråsteinbit
* *[[Anarhichas orientalis]]*
* *[[Anarrhichthys ocellatus]]*

**Steinbiter** (*Anarhichadidae*) er en gruppe piggfinnefisker. Det finnes tre arter steinbit i Norge, som alle har det karakteristiske brede, runde hodet, stor munn med kraftige tenner, og tykk, seig hud. De to førstnevnte er gode matfisker:

* Gråsteinbit (*Anarhichas lupus*), opptil 125&nbsp;cm lang. Den er blant de faste fiskene som bl.a egner seg godt til å grille.
* Flekksteinbit (*Anarhichas minor*), opptil 140&nbsp;cm.
* Blåsteinbit (*Anarhichas denticulatus*), opptil 180&nbsp;cm.

## Litteratur
* 

* Torsvik, Mortensen, Nedreaas (red.) Fiskeribiologi ISBN 82-529-1720-8

## Eksterne lenker
* 
* ITIS Standard Report: Anarhichadidae Besøkt 4. september 2007
Colt M1903 Pocket Hammer

**Colt M1903 Pocket Hammer** er en halvautomatisk pistol utviklet av John Moses Browning og produsert av Colt.

Pistolen er en kompaktversjon av Colt M1902, og har ingenting designmessig med Colt M1903 Pocket Hammerless eller Browning M1903 å gjøre.
Liste over fylkesordførere i Vestfold

**Liste over fylkesordførere i [[Vestfold]]**. Fylkestinget bestod av fylkets ordførere frem til 1964, deretter representanter valgt av fylkets kommunestyrer frem til 1975. Siden 1975 har fylkestinget i Vestfold vært valgt direkte.

## Referanser
Kontinental servering

**Kontinental servering** er et uttrykk for standard matkultur i den vestlige verden. Temaet har spesiell betydning ved reiser når reisende forventer bevertning i overensstemmelse med kontinental tradisjon.

## Se også
*À La Carte
Colt M1900

**Colt M1900** er en halvautomatisk pistol utviklet av John Moses Browning og produsert av Colt.

Pistolen var en helt ny modell for John Browning, og denne ble senere modell for Colt M1902, Colt M1903 Pocket Hammer, og Colt M1905. Med pistolen ble også den helt nye patronen .38 ACP introdusert.

## Eksterne lenker
*
Eino Tukiainen

**Eino Tukiainen** (født 1. januar 1915 i Viborg, død 2. februar 1975 i Helsingfors) var en finsk turner.

Han var med i et OL for Finland, i 1936. Han var da 21 år gammel. Her fikk Finland bronse i lagkonkurransen. Individuelt fikk Tukiainen ingen medaljer, men fikk 27.-plass i ringer som beste individuelle resultat. Sammenlagt kom han på 33.-plass.

## Eksterne lenker
*
Fjellbjørk

**Fjellbjørk** eller **arktisk bjørk** (*Betula pubescens* ssp. *czerepanovii*) er et løvtre som tilhører bjørkeslekten. Den ble tidligere regnet som en egen art (*Betula tortuosa*), men blir nå klassifisert som en genetisk variant eller underart (økotype) av vanlig bjørk (*Betula pubescens*). 

Fjellbjørk vokser i fjellregionen i hele Sør-Norge, i Nord-Norge også i lavlandet. I Norden vokser den i Finland, Sverige, Norge og på Island. Den danner tregrensen mot snaufjellet mange steder.

Den blir inntil 8 meter høy, og er motstandsdyktig mot frost og vind i fjellet, hvor den former seg etter terrenget. Stammene kan være forvridd og hele kronen kan ha form av enten tre eller busk, til dels nesten krypende. Bladene er tjukke og om høsten får de en gul-rød farge. 

**Krypbjørk** (*Betula pubescens* var. *appressa*) er en variant av bjørk, og 1 - 5 meter høy. Den vokser på Island, og i det nordligste Norge, Sverige og Finland. Stammen og selve greinene er krypende langs bakken.

## Kilder
* Lid, Johannes og Dagny Tande, *Norsk flora*, versjon 2007, 7.utgaven. ISBN 978-82-521-6029-1. 
* Stenberg, Lennart & Bo Mossberg, Steinar Moen (norsk red.), *Gyldendals store nordiske flora*, Gyldendal, Oslo 2007. ISBN 978-82-05-32563-0.

## Eksterne lenker
*
HS Vestby jr.

**HS Vestby Jr.** er resultatet av en sammenslåing av de tre vestbyklubbene Vestby IL, Hølen IK og Son Idrettsforening i oktober 2008. Laget består av juniorspillere fra Vestby, Son og Hølen i alderen 16 til 19 år, samt enkelte spillere fra guttelagene til SIF og VIL. Hovedtrener Glenn Holm er selv fra Son, men har tidligere i sin aktive fotballkarriere hatt en A-landskamp, og en U21 landskamp for Norge til tross for at han aldri har spilt i Tippeligaen.

## Historie
*2008: De tre lagene Hølen, Son og Vestby slås sammen og danner HS Vestby Fotball.
*2008: Første trening som HS Vestby jr.
*2009: Første treningskamp borte mot Rygge
*2009: Første seriekamp borte mot Torp. HS Vestby jr. taper 2-0.
*2009: Første seier i serien hjemme mot Askim. HS Vestby jr. vinner 6-2.

## Stadionene
Hjemmekampene til HS Vestby jr. spilles på flere forskjellige baner. Det er tre gressbaner, en grusbane og en kunstgressbane som tas i bruk. Om vinteren veksles det mellom Son kunstgress og Risil grusbane, mens om sommeren er hele fem baner klare for bruk. De fem banene er jevnt fordelt rundt i kommune. Det er to i Son, to i Vestby og en i Hølen. Brandstad i Hølen er kun satt opp som treningsfelt, mens Risil i Vestby og Son Arena i Son benyttes både som treningsfelt og kampbane. Labo i Son og Vestby Stadion er begge gressbaner og brukes kun som kampbaner. 

For tiden bygges det en ny kunstgressbane ved siden av Risil Grusbane i Vestby, og den ventes å stå ferdig i løpet av høsten 2009. HS Vestby jr. regnes da med å ha mange av sine treninger der når den tid kommer. Kunstgressbanen på Risil har vært under planlegging i flere år, men det var først i vinteren 2008–2009 planleggingen og arbeidet begynte for alvor.

## Eksterne lenker
* Offisiell side(Son)
* Offisiell side(Vestby)
* Artikkel Vestby Avis
* NKI
Skarpsno stasjon

**Skarpsno stasjon** er en tidligere jernbanestasjon på Skøyen–Filipstadlinjen. Den lå på Skarpsno i Bydel Frogner i Oslo, mellom Skarpsnoparken og Frognerstranda, fra 1965 E18.

Stasjonen åpnet i 1882. Fra Skarpsno brygge ved stasjonen var det fergeforbindelse med robåt til Oscarshall på Bygdøy, fra 1896 også med dampferge.

Lokaltogene sluttet å stoppe her i 1973, og i 1993 ble stasjonsbygningen revet. Stasjonsbygningen var nybarokk, oppført i 1917 etter tegninger av arkitekt Eivind Gleditsch.

## Referanser




## Litteratur
* 
* 

## Eksterne lenker
*
Björkénska prisen

**Björkénska prisen** deles ut av Uppsala universitet *uten å ta hensyn til yrke eller stilling i samfunnet som en belønning for framstående forskning som hviler på vitenskapelig grunn*. Prisen kommer fra en donasjon av legen John Björkén som døde i 1893 og utgjør i dag den fremste vitenskapelige utmerkelsen ved Uppsala universitet.

Priset deles ut årlig på Björkéns dødsdag den 16. desember, og ble første gang delt ut i 1902.

## Mottakere (ufullstendig)
* 2011 – Ulf Landegren
* 2010 – Måns Ehrenberg
* 2009 – Tord Ekelöf og Mats Leijon
* 2008 – Kurt Nordström
* 2007 – Astrid Gräslund og Svante Björk
* 2006 – Karna Lidmar-Bergström og Thomas Nyström
* 2005 – Lars Olson
* 2004 – Börje Johansson og Peter Stoica
* 2003 – Jan-Erling Bäckvall
* 1981 – Arvid Carlsson
* 1953 – Arne Fredga
* 1916 – Svante Murbeck
* Tycho Tullberg

## Referanser


## Eksterne lenker
* Björkénska priset - Uppsala universitet